Citroën Nemo

Citroën Nemo on Citroënin vuosina 2008–2017 valmistama pieni pakettiautomalli. Sen sisarmallit ovat lähes identtiset Fiat Fiorino ja Peugeot Bipper. Kolmikko valittiin Vuoden pakettiautoksi 2009. Tavarankuljetusmallin lisäksi saatavana oli Nemo Multispace -niminen tila-autoversio.

Vuoden 2010 Euro NCAP -kolaritestistä Nemo sai tulokseksi kolme tähteä viidestä.
vasen|pienoiskuva|Citroën Nemo Multispace
Bensiinimoottori oli kahdeksanventtiilinen 1,4-litrainen (72 hv). Dieselvaihtoehdot olivat aluksi Fiatin 1,3 Multijet (75/95 hv) ja PSA:n 1,4 8V (69 hv). Vuonna 2010 jälkimmäinen moottori kuitenkin poistui valikoimasta. Viisivaihteisen manuaalivaihteiston lisäksi dieselin yhteyteen oli saatavissa viisiportainen SensoDrive-robottivaihteisto. 

 Lähteet 

 Aiheesta muualla 

Nemo
Luokka:Pakettiautot
Luokka:2000-vuosikymmenen autot
Luokka:2010-luvun autot